
# Ohjelmiston rakenteen ja toiminnan kuvaus yleisellä tasolla

Ohjelman käynnistyessä käyttäjä valitsee urheilutapahtuman, jota haluaa muokata tai luo uuden tapahtuman. Tapahtumilla on nimi, päivämäärä, alkamis- ja loppumisajat, tapahtumapaikka, sekä vapaamuotoista lisätietoa. Tapahtumassa on tyypillisesti useita kilpailusarjoja. Uusia sarjoja voi lisätä ja muokata tapahtumanäkymässä. Sarjalla on nimi, alkamisaika ja tapahtuma, johon sarja liittyy (+ ehkä matka ja reitti).


Jokainen tapahtuman osanottaja liittyy aina johonkin sarjaan. Osanottajia hallitaan näkymässä, jossa osanottajat listataan sarjoittain. Käyttäjä voi valita näytettävän sarjan. Sarjaan liittyvät osanottajat näytetään taulussa, jossa näkyy myös tärkeimmät osanottajaan liittyvät tiedot. Tarkemmat tiedot saa näkyviin valitsemalla yhden osanottajan muokattavaksi.

Osanottajaan liittyy nimen ja yhteystietojen lisäksi kilpailunumero. Yhdessä kilpailussa samaa numeroa ei voi olla kahdella kilpailijalla. Yhden osanottajan muokkaus tapahtuu uudessa ikkunassa, jossa tiedot voi tallentaa tai kilpailijan voi poistaa. Samaa ikkunaa käytetään myös uuden kilpailijan luomiseen.



Kuva 1 Tietokanta-diagrammi

Kyseessä on Windows-työpöytä sovellus. Ohjelman arkkitehtuuri noudattaa MVC-mallia. Käyttöliittymä on toteutettu JavaFX:llä. Käyttöliittymän näkymät on määritetty FXML-pohjaisesti. Jokaista näkymää vastaa yksi ohjausolio, joka vastaa näkymään liittyvästä toiminnallisuudesta ja ohjaa pyyntöjä Service-luokille, jotka puolestaan ovat yhteydessä tietokantaa käsitteleviin luokkiin.



Kuva 2 Pakkaus-diagrammi

